Source: http://www.minv.sk/?oznamy-odboru-2
Timestamp: 2020-02-28 15:56:24+00:00
Document Index: 7968257

Matched Legal Cases: ['§ 55', '§ 12', '§ 7', '§ 3', '§ 4', '§ 6', '§ 6', '§ 80', '§ 80']

Oznamy odboru, Ministerstvo vnútra SR - Miestna štátna správa
1. Register účtovných závierok
S účinnosťou od 01.01.2015 okresný úrad, odbor živnostenského podnikania, ktorý plní úlohy jednotného kontaktného miesta podľa osobitného predpisu, vydáva kópiu dokumentu alebo časti dokumentu z Registra účtovných závierok v postavení osvedčujúcej osoby.
O vydanie kópie dokumentu alebo časti dokumentu z Registra účtovných závierok môže požiadať oprávnená osoba, ktorá preukáže relevantný doklad, len osobne.
Kópie dokumentu alebo časti dokumentu z Registra účtovných závierok vydá okresný úrad, odbor živnostenského podnikania len za obdobie r. 2013 a novšie. Kópie dokumentu alebo časti dokumentu z Registra účtovných závierok za obdobie r. 2012 a staršie vydáva miestne príslušný daňový úrad.
Na základe žiadosti vydá okresný úrad žiadateľovi po zaplatení správneho poplatku (0,33 € za každú stranu, minimálne vo výške 1,50 €) kópiu dokumentu alebo časti dokumentu z Registra účtovných závierok alebo potvrdenie o tom, že určitý dokument alebo časť dokumentu nie je v registri uložený.
1. 2. Obchodný register
S účinnosťou od 01.09.2014 okresný úrad (odbor živnostenského podnikania) vydáva výstup z informačného systému verejnej správy – výpis z obchodného registra (ďalej len „VOR“) v postavení osvedčujúcej osoby. VOR je na základe § 55 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov rovnocenný, vrátane všetkých právnych účinkov, s výpisom z Obchodného registra Slovenskej republiky vydávaného podľa § 12 zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov. VOR je opatrený osvedčovacou doložkou okresného úradu, ktorá potvrdzuje doslovnú zhodu s údajmi uvedenými v elektronickom odpise povinnej osoby.
Poskytovanie výpisov z Obchodného registra v podobe výstupu z informačného systému verejnej správy podľa § 7 ods. 3 zákona č. 275/2006 Z. z. o informačných systémoch verejnej správy a o zmene a doplnení niektorých zákonov sa vykonáva na základe Dohody o spolupráci medzi MV SR a MS SR o poskytovaní výpisov z Obchodného registra v podobe výstupu z informačného systému verejnej správy prostredníctvom okresného úradu.
Vyhotovenie výstupu z informačného systému Obchodný register okresným úradom je podľa zákona č. 145/1995 Z. z. o správnych poplatkoch v znení neskorších predpisov položka 2 písm. m) podmienené úhradou správneho poplatku v hodnote 4,- €.
1. 3. Zmeny v živnostenskom zákone (účinnosť od 01. 01. 2016)
Podľa § 3 ods. 1 písm. e) a f) živnostenského zákona - živnosťou nie je:
- činnosť športovca a športového odborníka podľa osobitného predpisu (§ 4 a 6 zákona č. 440/2015 Z. z. o športe a o zmene a doplnení niektorých zákonov),
- prevádzkovanie vzdelávacích zariadení na prípravu a overenie odbornej spôsobilosti športových odborníkov.
c) fyzická osoba vykonávajúca odbornú činnosť v športe na základe odbornej spôsobilosti určenej predpismi športového zväzu (napríklad rozhodca, delegát...),
d) fyzická osoba vykonávajúca činnosť v športe, na ktorú sa v súlade s pravidlami súťaže a predpismi športového zväzu nevyžaduje odborná spôsobilosť (napríklad funkcionári, členovia realizačných tímov športovcov, pomocný a servisný personál, hlásatelia, časomerači, zapisovatelia...) alebo
- podľa § 6 ods. 2 zákona o športe - oprávnenie vykonávať činnosť športového odborníka podľa ods.1 písm. a) až e) vzniká dňom zápisu športového odborníka do registra fyzických osôb v športe.
- podľa § 6 ods. 3 zákona o športe - športový odborník podľa ods. 1 písm. a) až e) vykonáva činnosť športového odborníka ako samostatne zárobkovo činná osoba, ak - nie sú naplnené znaky závislej práce alebo
- ak fyzická osoba, ktorá vykonáva odbornú činnosť v športe a nemá príslušnosť k športovej organizácii, zapíše údaje podľa § 80 ods. 2 a 6 zákona o športe (o tejto fyzickej osobe) do registra fyzických osôb v športe na základe jej žiadosti Ministerstvo školstva vedy, výskumu športu SR,
- ak fyzická osoba, ktorá vykonáva odbornú činnosť v športe a má príslušnosť k športovej organizácii, zápis údajov podľa § 80 ods. 2, 4 až 7 zákona o športe do registra fyzických osôb v športe (o tejto fyzickej osobe) je povinná vykonať príslušná športová organizácia a to, do desiatich dní od zápisu týchto údajov vo svojej zdrojovej evidencii.
- Zákon č. 288/1997 Z. z. o telesnej kultúre,
- Zákon č. 300/2008 Z. z. o organizácii a podpore športu,
- Vyhláška ministerstva školstva č. 444/2008 Z. z. o akreditačnej komisii pre oblasť telesnej kultúry a o Jednotnom vzdelávacom systéme odborníkov v športe Slovenskej republiky.